আহত সাংবাদিকের সহকর্মীরা জানান, প্রেস ক্লাব থেকে রিকশাযোগে শহরের কফিল উদ্দিন পাড়ায় ভাড়া বাসায় ফিরছিলেন সাংবাদিক হাবিবুর রহমান স্বপন। রাত ১১টার দিকে শহরের সেবা হাসপাতালের সামনে পৌঁছামাত্র হেলমেট পরিহিত মোটরসাইকেলে তিনজন আরোহী রিকশার গতিরোধ করে তাকে এলপাথাড়ি মারপিট করে। এতে তার মাথায় ফেটে যায় এবং বাম হাত ভেঙে। স্বপনের চিৎকারে আশপাশের লোকজন তাকে উদ্ধার করে পাবনা জেনারেল হাসপাতালে ভর্তি করেন।